b"\n_START_ARTICLE_\nUmeritveni bozon\n_START_PARAGRAPH_\nUmeritveni bozon je vrsta bozonov, ki so nosilci osnovnih sil . Osnovni delci delujejo drug na drugega z interakcijami, ki jih opisuje umeritvena teorija. Po tej teoriji umeritveni bozoni povzro\xc4\x8dajo medsebojno silo z izmenjavo umeritvenih bozonov. Umeritveni bozoni so kvanti umeritvenega polja. Zaradi tega je toliko umeritvenih bozonov kot je generatorjev umeritvenega polja. V kvantni elektrodinamiki je umeritvena grupa grupa U(1) (unitarna grupa prvega reda ali kro\xc5\xbena grupa) in je mo\xc5\xbeen samo en umeritveni bozon. V kvantni kromodinamiki je umeritvena grupa bolj zapletena, to je grupa SU(3), ki ima 8 generatorjev, kar odgovarja 8 gluonom.\n_START_SECTION_\nUmeritveni bozoni zunaj standadnega modela\n_START_PARAGRAPH_\nVsi delci, ki jih ni v standardnem modelu so domnevni, kar pomeni, da \xc5\xa1e niso eksperimetalno potrdili njihovega obstoja. Predvidevajo jih samo razli\xc4\x8dne teorije._NEWLINE_Tako teorija velikega poenotenja (Grand Unified Theory ali GUT) predvideva obstoj umeritvenih bozonov X in Y. Ti delci bi bili posredniki med kvarki in leptoni. Bili bi zelo te\xc5\xbeki, njihov spin bi bil 0 ali 1._NEWLINE_Zunaj standardnega modela so tudi bozoni W' in Z' (\xc4\x8ditaj ve \xc4\x8drtica in ze \xc4\x8drtica). Njiihov spin bi bil 1."